Duntes iela (Rīga)
Šis raksts ir par ielu Rīgā. Par citām jēdziena Duntes iela nozīmēm skatīt nozīmju atdalīšanas lapu. Duntes iela ir iela Sarkandaugavas apkaimē Rīgā. Tā sākas krustojumā ar Krišjāņa Valdemāra, Skanstes un Upes ielu un beidzas krustojumā ar Ganību dambi un Tilta ielu. Ielas posms no tās sākuma līdz dzelzceļa līnijai Čiekurkalns—Rīga Krasta veido robežu starp Skansti un Brasu, bet tālāk ielas abas puses pieder Sarkandaugavai. Iela visā garumā klāta ar asfalta segumu, tās kopējais garums ir 2204 metri.